b'\n_START_ARTICLE_\nFada Azzeh\n_START_SECTION_\n\xc5\xbdivljenjepis\n_START_PARAGRAPH_\nV Ljutomeru je kon\xc4\x8dala Glasbeno \xc5\xa1olo Slavka Osterca. \xc5\xa0olanje je nadaljevala pri profesoricah Marjani Mlakar in Planinki Juri\xc5\xa1i\xc4\x87-Ati\xc4\x87, pri kateri je z odliko maturirala na Srednji glasbeni in baletni \xc5\xa1oli v Mariboru. \xc5\xa0tudij klavirja je zaklju\xc4\x8dila na Akademiji za glasbo v Ljubljani v razredu prof. Dubravke Tom\xc5\xa1i\xc4\x8d Srebotnjak.\n_START_SECTION_\nDose\xc5\xbeki\n_START_PARAGRAPH_\nPrejela je ve\xc4\x8d zlatih in srebrnih plaket na regijskih in dr\xc5\xbeavnih tekmovanj mladih glasbenikov, na mednarodnem tekmovanju Citt\xc3\xa0 di Gorizia 2001 v Italiji je osvojila tretjo nagrado. Za svoje uspehe je prejela tudi diplomo Roman Klasinc SGB\xc5\xa0 Maribor. Doslej se je s samostojnimi klavirskimi recitali in nastopi predstavila v ve\xc4\x8d slovenskih glasbenih sredi\xc5\xa1\xc4\x8dih. Letos je zelo uspe\xc5\xa1no nastopila s Simfoni\xc4\x8dnim orkestrom SNG Maribor. Za interpretacijo Griegovega klavirskega koncerta v a-molu je prejela \xc5\xa0tudentsko Pre\xc5\xa1ernovo nagrado Akademije za glasbo za leto 2005. Na 36. tekmovanju mladih glasbenikov Republike Slovenije je prejela zlato plaketo in drugo nagrado. Nastopila je tudi s Simfoni\xc4\x8dnim orkestrom RTV Slovenija (dirigent Rene Gulikers). Uspe\xc5\xa1no je interpretirala klavirski koncert \xc5\xa1t. 4 v G-duru, L. v. Beethovna._NEWLINE_Svoje znanje je izpopolnjevala na poletnih klavirskih \xc5\xa1olah doma in tujini pri profesorih Sijavu\xc5\xa1u Gad\xc5\xbeijevu, Igorju Lazku, Arbu Valdmi in Petru Toperczeru.'